L'Ajuntament de Sagunt obri la convocatòria per a la formació d’una borsa de treball de tècnic/a de Transparència i Protecció de Dades
02 de novembre 2017

![Imagen 1](/media/actualidad/PublishingImages/1 Políticos/Cuerpo_SergioMoreno.jpg)

L'Ajuntament de Sagunt obri la convocatòria del procediment selectiu per a la formació d'una borsa de treball en la categoria de tècnic de Transparència i Protecció de Dades, per al seu nomenament interí o la seua posterior contractació laboral, si és procedent, mitjançant el sistema de concurs-oposició. Així s'ha publicat hui mateix en el BOP, per la qual cosa les instàncies podran presentar-se a partir de demà i el termini finalitzarà el pròxim 16 de novembre.

El regidor de Transparència, Sergio Moreno, ha declarat que “**des de la delegació considerem que la transparència és un pilar fonamental en les administracions públiques, perquè la ciutadania puga exercir el seu dret de control i fiscalització dels assumptes que es duen a terme per l'ajuntament. Per açò, apostem per dotar d'una estructura a esta delegació que no existia; en este cas, ho farem amb la figura d'un Tècnic de Transparència i Protecció de Dades. A més que és exigit per la Unió Europea en 2018, creiem que és necessari per a ampliar la informació activa en el Portal de Transparència, així com facilitar el dret d'accés a la informació pública**”.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-obri-la-convocatoria-per-a-la-formacio-d-una-borsa-de-treball-de-tecnic-a-de-transparencia-i-proteccio-de-dades/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-obri-la-convocatoria-per-a-la-formacio-d-una-borsa-de-treball-de-tecnic-a-de-transparencia-i-proteccio-de-dades/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-obri-la-convocatoria-per-a-la-formacio-d-una-borsa-de-treball-de-tecnic-a-de-transparencia-i-proteccio-de-dades/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-obri-la-convocatoria-per-a-la-formacio-d-una-borsa-de-treball-de-tecnic-a-de-transparencia-i-proteccio-de-dades/)